
Anexa nr. 1 la P.H.C.L. nr. 8/17.01.2024

Regulamentul pentru decontarea cheltuielilor cu naveta pentru funcționarii publici și personalul contractual din cadrul aparatului de specialitate al primarului Comunei Cornățelu

Art. 1 - (1) Prezentul regulament are ca obiect stabilirea procedurilor și a documentelor justificative ce trebuie prezentate la decont de persoanele implicate precum și a rolului autorităților administrative publice locale, în vederea decontării cheltuielilor cu efectuarea navetei salariaților din cadrul aparatului de specialitate al primarului Comunei Cornățelu.
(2) În înțelesul prezentului regulament, termenii și expresiile folosite au următoarea semnificație:
a) beneficiari – funcționarii publici și personalul contractual din cadrul aparatului de specialitate al  primarului Comunei Cornățelu, îndreptățiți la decontarea cheltuilelilor de navetă, care nu dețin locuință în localitatea unde au locul de muncă;
b) localitate – în conformitate cu dispozițiile art. 2 alin (2) din Legea nr 351/2001 privind aprobarea Planului de amenajare a teritoriului Național, secțiunea a IV a – Rețeaua de localități cu modificările și completările ulterioare, prin localitate se înțelege : capitala României, municipii, orașe, sate reședință de comună, sate componente ale comunelor și sate aparținând municipiilor și orașelor;
c) localitate de domiciliu/reședință - localitatea din mediul urban sau rural în care persoana are domiciliul/reședința, potrivit documentelor de evidență a populației;
d) navetă – deplasarea dus – întors a beneficiarilor din localitatea de domiciliu/ reședință într-o altă localitate unde aceștia își au locul de muncă;
Art. 2 - (1) Autoritățile administrației publice locale cuprind în bugetul local sume destinate decontării cheltuielilor cu efectuarea navetei funcționarilor publici și personalului contractual din aparatul de specialitate al primarului comunei Cornățelu, care nu dispun de locuință în localitatea unde își au locul de muncă.
(2) Sumele destinate navetei beneficiarilor prevăzuți la alin. (1) se asigură din veniturile proprii ale bugetului local.
Art. 3 - (1) Beneficiază de decontarea cheltuielilor cu naveta funcționarii publici și personalul contractual din cadrul aparatului de specialitate al primarului comunei Cornățelu care nu dețin locuință în localitatea unde aceștia își au locul de muncă. 
(2) Cheltuielile cu efectuarea navetei se decontează doar atunci când distanța ce trebuie parcursă zilnic depășește limita teritorială a localității în care se găsește locul de muncă.
Art. 4 - (1) Naveta poate fi efectuată de funcționarii publici și de personalul contractual din cadrul aparatului de specialitate al primarului Comunei Cornățelu cu :
a) autovehiculele destinate transportului de persoane deținute/asigurate de către autoritățile administrației publice  locale, în măsura în care este posibil acest lucru;
b) mijloace de transport ale operatorilor de transport autorizați ( transport în comun: microbuze, autobuze);
c) autoturismul proprietate personală sau deținut legal cu orice titlu.
(2) Transportul beneficiarilor cu mijloacele de transport ce aparțin autorității administrației publice locale se efectuează gratuit.
Art. 5 - (1) În vederea decontării lunare a cheltuielilor cu efectuarea navetei, autoritatea executivă analizează cererile pentru decontarea cheltuielilor cu efectuarea navetei, având în vedere următoarele elemente :
a) existența cererii prin care se solicită decontarea cheltuielilor cu efectuarea navetei,  potrivit modelului prevăzut în anexa la prezentul regulament, care face parte integrantă din aceasta;
b)  domiciliul/ reședința solicitantului dovedite cu mențiunile cuprinse în cartea de identitate, potrivit prevederilor Legii nr. 287 / 2009 privind Codul Civil, republicată, cu modificările ulterioare;
c) Dacă solicitantul deține sau nu deține o locuință în localitatea unde are locul de muncă, pe baza declarației pe propria răspundere;
d) Dacă transportul poate fi sau nu asigurat cu autovehicule de tipul celor enumerate la art. 4 alin. (1), lit a);
e) Distanța, în kilometri, între localitatea de domiciliu și localitatea în care se află situat locul de muncă;
f) Mijloacele de transport în comun cu care se deplasează solicitantul între localitatea de domiciliu și localitatea în care se află situat locul de muncă;
g) Valoarea biletelor / valoarea unui abonament lunar pe fiecare tip de mijloc de transport în comun;
h) Opțiunea beneficiarului privind mijlocul de transport utilizat dintre cele prevăzute la art. 4 alin. (1), lit. a), b) sau lit. c);
i) Respectarea regulilor pentru decontarea cheltuielilor cu naveta, prevăzute la art.7 (2).
Autoritatea executivă analizează și verifică solicitările, aprobă lunar cererile solicitanților și deschide credite pentru efectuarea plăților.
(3) În cazul în care există indicii că solicitantul deține locuință în localitatea în care își are locul de muncă, primarul dispune efectuarea unei cerificări în cazul solicitantului respectiv și, pe baza raportului întocmit de către persoanele cu atribuții în acest sens, emite o dispoziție prin care aprobă sau respinge decontarea.
Art. 6 - (1) În vederea stabilirii sumelor necesare decontării cheltuielilor cu  efectuarea navete, în perioada 1 – 31  ianuarie a fiecărui an, funcționarii publici și personalul contractual înștiințează în scris primarul comunei că, pe parcursul anului, vor solicita decontarea cheltuielilor cu efectuarea navetei la și de la locul de muncă, cu specificarea nivelului estimat al valorii totale.
Art. 7 - (1) Decontarea abonamentelor/biletelor  de transport emise de operatorii  de transport autopentru funcționarii publici și personalul contractual din cadrul aparatului de specialitate al primarului comuni Cornățelu se asigură la valoarea acestora.
(2) Distanța pentru care se decontează abonamentul/biletul și care este înscrisă pe documentul justificativ este distanța dintre localitatea de domiciliu/reședință a beneficiarului și localitatea în care se află locul de muncă.
(3) Decontarea cheltuielilor cu efectuarea navetei se face pentru autoturismul proprietate personală sau deținut legal cu orice titlu astfel : 
- solicitantul va primi contravaloarea a 7,5 litri carburant la 100 km parcurși pe distanța cea mai scurtă 
- distanța cea mai scurtă dintre localități este distanța calculată pe drumuri publice; pentru stabilirea distanțelor se va utiliza un calculator de rute 
- decontarea se va aproba pentru o distanță maximă de 70 km față de locul de muncă
(4) Solicitantul va face dovada efectuării navetei cu documentele prevăzute în cerere pentru decontarea navetei, anexată la prezentul regulament.
(5) Primăria Comunei Cornățelu are obligația efectuării plății abonamentelor/biletelor și contravalorii transportului efectuat cu autoturismul proprietate personală sau deținut legal cu orice titlu, în luna următoare celei pentru care au fost prezentate documente justificative.
(6) Primăria Comunei Cornățelu răspunde de arhivarea și păstrarea documentelor din cadrul unei luni calendaristice, pe baza pontajului lunar;
(7) Decontarea cheltuielilor cu efectuarea navetei :
a) se realizează proporțional cu perioada de activitate din cadrul unei luni calendaristice, pe baza pontajului lunar;
b) nu se realizează pe perioada concediilor de odihnă sau a suspendării rapoartelor de serviciu/ contractelor individuale de muncă ale beneficiarilor.















Anexa 1.1
CERERE
pentru decontarea lunară a cheltuielilor de transport

Către:
Primarul .............................
Serviciul .......................................

Domnului primar/director

        Subsemnatul/Subsemnata, ......................................., posesor/posesoare al/a B.I./C.I. seria ........ nr. ..........., CNP ......................., angajat(ă) în cadrul ....................................., având funcția de ...................., solicit decontarea cheltuielilor de transport pe luna .............. anul .............., în cuantum de ................... lei, reprezentând contravaloarea: 
[ ] abonamentului;
[ ] biletelor de călătorie;
[ ] facturilor emise de firma transportatoare;
[ ] bonurilor de carburant.
         Atașez următoarele documente doveditoare: 
– dacă deplasarea se efectuează cu mijloc de transport în comun:
[ ] copie a B.I./C.I.;
[ ] abonament;
[ ] bilete de călătorie;
– dacă deplasarea se efectuează cu autoturismul/ambarcațiunea personal/personală:
[ ] copie a B.I./C.I.;
[ ] copie a certificatului de înmatriculare al autoturismului/ambarcațiunii [dacă este înmatriculat(ă) pe numele persoanei solicitante sau al soțului] sau altă dovadă a proprietății asupra mijlocului de transport;
[ ] împuternicire notarială [dacă autoturismul/ambarcațiunea este înmatricula(ă) pe numele altei persoane];
[ ] contract de comodat [dacă autoturismul/ambarcațiunea este înmatriculat(ă) pe numele altei persoane];
[ ] bonuri de carburant;
– dacă transportul se efectuează cu mijloacele de transport în regim taxi sau mijloacele de transport alternativ efectuat de un operator de transport alternativ autorizat:
[ ] facturile emise de firma transportatoare.





Data ........................
Semnătura .......................

